A Punktfeamigs Zugbeeiflussungssystem (PZB) iwawocht de Haundlungn vom Triabfoahzeigfiahra bei bstimmtn Signoin, dass a ned bei Hoit driwafoaht, dass a's Signoi woahgnumman hod und dass a ned z'schnöö foaht. Vualaifa vom heitign mikroprozessoagsteiatn System PZB 90 woa de Induktive Zugsicharung (Indusi) aus de 60er-Joah, de wos nochm gleichn Prinzip g'oawad hod. Da Großtäu vom ÖBB-Netz is mit PZB ausgstott'.